آوروپادا ترور هوجوم‌لاری 2017-جی ایلده اوولکی ایللره گؤره 45% آرتیب.
آوروپا پولیس تشکیلاتی- یوروپل "آوروپا بیرلیگینده-ده تروریزمین وضعیتی و ترندی 2018-جی ایل راپورونو یایدی.
راپوردا آوروپادا اوولکی ایللرده داها آز اولان ترور هوجوم‌لاری‌نین 2017-جی ایلده 45% آرتدیغی، بونا باخمایا‌راق، هوجوم‌لاردا اؤلن‌لرین ساییندا یاریبایاری آزالما اولدوغو بیلدیریلیر.
راپورا گؤره، 2017-جی ایلده آوروپا بیرلیگی اولکه‌لرینده قارشی‌سی آلینان، و یا تؤره‌دیلن 205 ترور هوجوموندا 68 نفر حیاتینی ایتیریب، 844 نفر یارالانیب.
9  اؤلکه‌ده تشکیل اولونان ترور هوجوم لارینین یاری‌دان چوخو بؤیوک بریتانیا تؤردیلیب (107 هوجوم). فرانسادا 54، ایسپانیادا 16، ایتالیادا 14، یونانیستاندا 8، آلمانیا 2 و بلژیک-ده 2، فینلاندیا 1 و سوئد-ده 1 ترور هوجومو حیاتا کئچیریلیب.
2017 -جی ایلده ترور هوجوم لاری ایله علاقه‌دار 975 نفر حبس اولونوب، اونلاردا 438-نین 20-25 یاش‌لاریندا اولدوغو معین اولونوب.
ان یوکسک حبس رقمی فرانسانین پایینا دوشور (411). بؤیوک بریتانیادا 168، ایسپانیادا 91، آلمانیادا 58، بلژیک-ده  50، اطریش-ده 48، ایتالیادا 39، هلند-ده 35، دانیمارکادا 17، و یونانیستاندا 15، بولقاریستاندا 14، ایرلند-ده 11، فینلاندیادا 9، ماجاریستان، لهستان و رومانی-ده ایکی، چک، پرتغال و سوئیس-ده بیر نفر حبس اولونوب.
راپوردا: "آوروپا ترورون هدفینده اولماقدا داوام ائدیر. تروریزم بوتون دونیا و اینسان‌لیق اوچون بیر تهدیددیر. بو سبب‌دن بیرلیکده ایشلمه‌یه داوام ائتملیگیک" ایفاده‌لری ایشلدیلیر.
هوجوم‌لارین اکثریتی‌نین (67 %) بولوجولر طرفیندن حیاتا کئچیریلدیگی قئید ائدیلن راپوردا ترور هوجوملارینین 16%-نین داعش ایله علاقه‌دار اولدوغو، 12%-نین سولچو قروپ‌لار، 2%-نین آشیری ساغچی قروپ‌لار و 3%-نین ایسه معین اولونمایان شخص‌لر طرفین‌دن تشکیل اولوندوغو بیلدیریلیر.
راپوردا داعش هوجوم‌لاری‌نین اوولکی ایله گؤره یاری‌دان چوخ آرتدیغی، بون‌لارین اکثریتی‌نین بیر شخص طرفین‌دن غیری -پئشکار سویه‌ده حیاتا کئچیریلدیگی وورغولانیر.
